ΓΡΑΠΤΗ ΕΡΩΤΗΣΗ E-1826/02

υποβολή: Luis Berenguer Fuster (PSE) προς την Επιτροπή

(27 Ιουνίου 2002)

Θέμα: Εφαρμογή στην Ισπανία της Οδηγίας για το ενδοκοινοτικό εμπόριο ιπποειδών

Η Οδηγία του Συμβουλίου της 26ης Ιουνίου 1990 (90/427/ΕΟΚ(1)). σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών, προβλέπει ότι τα γενεαλογικά βιβλία μπορούν να τηρούνται είτε από αναγνωρισμένη ένωση ή οργάνωση είτε από επίσημηπηρεσία του οικείου κράτους μέλους.

Το σύνολο σχεδόν των κρατών μελών αποφάσισαν να τηρούνται τα βιβλία από αναγνωρισμένες οργανώσεις. Ωστόσο, η Ισπανία επέλεξε να τηρούνται από επίσημηπηρεσία, πράγμα το οποίο προβλέπεται στην Οδηγία. Το πρόβλημα όμως είναι ότιπάρχει σχέδιο Βασιλικού Διατάγματος με το οποίο ορίζεται ως επίσημηπηρεσία Αυτόνομος Οργανισμός του Ταμείου Εκμετάλλευσης της Υπηρεσίας Εκτροφής Ίππων, ο οποίος περιέργωςπόκειται στο Υπουργείο Άμυνας, και απαρτίζεται από στρατιωτικούς, ως εάν σήμερα η εκτροφή ίππων είχε ακόμη τη στρατιωτική σπουδαιότητα που είχε στο παρελθόν.

Θεωρεί η Επιτροπή ότι ο Αυτόνομος Οργανισμός στρατιωτικού χαρακτήρα μπορεί να θέσει σε κίνδυνο τη διατήρηση της ράτσας ή την ενδεδειγμένη λειτουργία του Μητρώου·

(1) ΕΕ L 224 της 18.8.1990, σελ. 55.

Απάντηση του κ. Byrne εξ ονόματος της Επιτροπής

(2 Αυγούστου 2002)

Όσον αφορά την ερώτηση πουπέβαλε ο κ. βουλευτής η Επιτροπή επιθυμεί να τον παραπέμψει στην οδηγία του Συμβουλίου 90/427/ΕΟΚ της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών1(1) αλλά και την απόφαση της Επιτροπής 92/353/ΕΟΚ της 11ης Ιουνίου 1992 για τον καθορισμό των κριτηρίων έγκρισης ή αναγνώρισης των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή2(2).

Σύμφωνα με την πρώτη περίπτωση του άρθρου 2 στοιχείο γ) της οδηγίας 90/427/ΕΟΚ το γενεαλογικό βιβλίο ορίζεται ως κάθε βιβλίο, μητρώο, δελτιοθήκη ή μηχανοργανωμένο αρχείο που τηρείται είτε από επίσημα εγκεκριμένη ή αναγνωρισμένη από κράτος μέλος οργάνωση ή ένωση, είτε από επίσημηπηρεσία του οικείου κράτους μέλους. Η εν λόγω έγκριση ή αναγνώριση μπορεί να δοθεί και σε στρατιωτική οργάνωση εάν εκπληρώνει τις απαραίτητες προϋποθέσεις.

Σύμφωνα με το άρθρο 2 της απόφασης 92/353/ΕΟΚ οι αρχές του ενδιαφερόμενου κράτους μέλους πρέπει να εγκρίνουν ή να αναγνωρίζουν επίσημα κάθε οργάνωση ή ένωση που τηρεί ή συντάσσει γενεαλογικά βιβλία, εάν ανταποκρίνεται στους όρους που προβλέπονται στο παράρτημα.

Σε ένα κράτος μέλος όπου για μια φυλήπάρχουν μία ή περισσότερες εγκεκριμένες ή επίσημα αναγνωρισμένες οργανώσεις ή ενώσεις, οι αρχές του ενδιαφερόμενου κράτους μέλους έχουν τη δυνατότητα να μην αναγνωρίσουν μια νέα οργάνωση ή ένωση:

- όταν η τελευταία θέτει σε κίνδυνο τη διατήρηση της φυλής ή προκαλεί διαταραχές στη λειτουργία του προγράμματος βελτίωσης ή διαλογής μιας ήδηπάρχουσας οργάνωσης ή ένωσης, ή

- εάν τα ιπποειδή αυτής της φυλής μπορούν να εγγραφούν ή να καταχωρηθούν σ' ένα ειδικό τμήμα ενός γενεαλογικού βιβλίου που τηρείται από εγκεκριμένη οργάνωση ή ένωση.

Τα κριτήρια αυτά εφαρμόζονται και σε οργανισμούς ήπηρεσίες που τηρούν ή συντάσσουν γενεαλογικά βιβλία.

Το Φεβρουάριο του 2002 η Ισπανία ενημέρωσε την Επιτροπή σχετικά με την έγκριση εννέα οργανώσεων που ασχολούνται κυρίως με τη διατήρηση των αυτοχθόνων φυλών ίππων. Στην κοινοποίησή της επεσήμανε επίσης ότι η Υπηρεσία εκτροφής ίππων τηρεί γενεαλογικά βιβλία για διάφορες φυλές, συμπεριλαμβανομένης του ισπανικού αλόγου καθαρής φυλής, του θόρουμπρεντ, του αραβικού αλόγου, του τροχαστή κ.τ.λ. Σε ορισμένες περιπτώσεις αυτά τα γενεαλογικά βιβλία θεωρούνται ως γενεαλογικά βιβλία της προέλευσης της φυλής αν και δεν έχει αποσταλεί επίσημη κοινοποίηση στα κράτη μέλη και την Επιτροπή, σύμφωνα με το άρθρο 5 της οδηγίας 90/427/ΕΟΚ, σχετικά με τις αρχές που πρέπει να καθοριστούν σύμφωνα με το σημείο 3 του παραρτήματος της απόφασης 92/353/ΕΟΚ.

Η κατάσταση στην Ισπανία, στην οποία αναφέρεται ο κ. βουλευτής, αντανακλά τις περιορισμένες αρμοδιότητες που διαθέτει η Επιτροπή αναφορικά με την έγκριση οργανώσεων ή ενώσεων εκτροφής ή ενώσεων εκτροφέων και επιπλέον σε σχέση με τα γενεαλογικά βιβλία που τηρούν επίσημεςπηρεσίες.

Η απόφαση της Επιτροπής 92/354/ΕΟΚ της 11ης Ιουνίου 1992 για τον καθορισμό ορισμένων κανόνων που αποσκοπούν στην εξασφάλιση του συντονισμού μεταξύ οργανώσεων ή ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή(3) προβλέπει μια διαδικασία επίλυσης διαφορών μεταξύ οργανώσεων ή ενώσεων ή, ως δεύτερο βήμα, μεταξύ των αρμόδιων αρχών των διαφόρων κρατών μελών· εάν αποδειχτεί απαραίτητο, η Επιτροπή μπορεί να θεσπίσει κανόνες για να εξασφαλίσει το συντονισμό μεταξύ οργανώσεων ή ενώσεων σύμφωνα με το άρθρο 4 στοιχείο ε) της οδηγίας 90/427/ΕΟΚ.

(1) ΕΕ L 224 της 18.8.1990.

(2) ΕΕ L 192 της 11.7.1992.

(3) ΕΕ L 192 της 11.7.1992.